Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 635/11/1103	Bratislava III, 19.6.2012
EEČ : 2-10-83-2012

U Z N E S E N I E

Trestná vec:	obvinený XXXXX 
Prečin:	Nebezpečné prenasledovanie podľa § 360a odsek 1 písmeno b), písmeno e), odsek 2 písmeno a) Trestného zákona

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od septembra 2011 do súčasnosti na rôznych miestach a to najmä v obchode - XXXXX v Bratislave na XXXXX patriacom poškodenej a taktiež v byte poškodenej v Bratislave na XXXXX neustále dlhodobo prenasleduje poškodenú XXXXX, nar. XXXXX a to takým spôsobom, že najmä v podnapitom stave neustále vyhľadáva blízkosť poškodenej tým, že sa proti jej vôli zdržuje v jej obchode, dobíja sa k nej do jej bytu a neakceptuje nezáujem poškodenej o jeho osobu, čím týmto konaním obmedzuje poškodenú XXXXX v jej obvyklom spôsobe života a zároveň vzbudzuje u poškodenej dôvodnú obavu o jej zdravie a život a podstatným spôsobom zhoršuje kvalitu jej života,
lebo je trestné stíhanie neprípustné proti tomu, kto zomrel.
Odôvodnenie:
	Poverený príslušník PZ, Okresného riaditeľstva Policajného zboru v Bratislave III, Obvodné oddelenie PZ Bratislava Rača uznesením pod sp. zn. ORP-2740/RAC-B3-2011 zo dňa 17.10.2011 začal trestné stíhanie podľa § 199 ods. 1 Tr. por. a dňa 15.11.2011 podľa § 206 ods. 1 Tr. por. vzniesol obvinenie XXXXX pre prečin nebezpečného prenasledovania podľa § 360a ods. 1 písm. b), písm. e), ods. 2 písm. a) Trestného zákona na horeuvedenom skutkovom základe.

Dňa 14.06.2012 poverený príslušník PZ v zmysle § 209 ods. 1 Trestného poriadku predložil na Okresnú prokuratúru Bratislava III spisový materiál s návrhom na zastavenie trestného stíhania  obvineného podľa § 215 ods. 1 písm. d) Trestného poriadku s poukazom  na § 9 ods. 1 písm. d) Trestného poriadku. Na základe návrhu som preskúmala príslušný vyšetrovací spis a dospela som k záveru, že návrh povereného príslušníka PZ je dôvodný. Z úmrtného listu vydaného matričným úradom v Bratislave - Novom Meste zo dňa 08.06.2012 /č. l. 77/ vyplýva, že obvinený XXXXX, nar. XXXXX XXXXX dňa 31.05.2012 zomrel. 

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestného stíhanie nemožno začať, ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Vzhľadom k tomu, že obvinený XXXXX dňa 31.05.2012 zomrel, nemožno v jeho trestnom stíhaní pokračovať a toto musí byť zastavené a preto som rozhodla tak, ako to vyplýva z výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Silvia Stružová
prokurátorka